L 93/80 Službeni list Europske unije 9.4.2015. PROVEDBENA ODLUKA KOMISIJE (EU) 2015/570 od 7. travnja 2015. o odobrenju planova za iskorjenjivanje afričke svinjske kuge kod divljih svinja na određenim područjima Estonije i Latvije (priopćeno pod brojem dokumenta C(2015) 2200) (Vjerodostojni su samo tekstovi na estonskom i latvijskom jeziku) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu ('), a posebno njezin članak 16., budući da: (1) — Direktivom 2002/60/EZ uvode se minimalne mjere Unije za kontrolu afričke svinjske kuge, uključujući mjere koje treba poduzeti u slučaju potvrde prisutnosti afričke svinjske kuge kod divljih svinja. (2) _ Estonija i Latvija potvrdile su 2014. prisutnost afričke svinjske kuge kod divljih svinja i donijele mjere za kontrolu bolesti u skladu s Direktivom 2002/60/EZ. Kako bi se utvrdile odgovarajuće mjere kontrole i spriječilo širenje bolesti, u Prilogu Provedbenoj odluci Komisije 2014/709/EU (*) utvrđen je Unijin popis visokorizičnih područja. U dijelovima [., II. i III. tog Priloga navedena su područja u Estoniji i Latviji u kojima se trebaju provesti planovi iskorjenjivanja. (3) — S obzirom na epidemiološku situaciju Estonija i Latvija dostavile su Komisiji planove za iskorjenjivanje afričke svinjske kuge na dotičnim područjima tih država članica u skladu s Direktivom 2002/60/EZ. (4) — Komisija je ispitala planove koje su dostavile Estonija i Latvija i utvrdila da su u skladu s Direktivom 2002/60/EZ. (5) — Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje, DONIJELA JE OVU ODLUKU: Članak 1. Odobrava se plan koji je dostavila Estonija 11. prosinca 2014. za iskorjenjivanje afričke svinjske kuge na područjima iz Priloga Provedbenoj odluci 2014/709/EU. Članak 2. Odobrava se plan koji je dostavila Latvija 26. rujna 2014. za iskorjenjivanje afričke svinjske kuge na područjima iz Priloga Provedbenoj odluci 2014/709/EU. Članak 3. Estonija i Latvija donose zakone i druge propise potrebne za provedbu planova iz članaka 1. i 2. (') SLL 192, 20.7.2002., str. 27. (*) Provedbena odluka Komisije 2014/709/EU od 9. listopada 2014. o mjerama kontrole zdravlja životinja u pogledu afričke svinjske kuge u određenim državama članicama i o stavljanju izvan snage Provedbene odluke 2014/178/EU (SL L 295, 11.10.2014., str. 63.).